Làuria
Lauria o pusleu Làuria (Laurie en francés) es una comuna auvernhata d'Occitània, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Geografia

Comunas vesinas

Perimètre del territòri

Toponimia

Làuria 
Las fòrmas ancianas son Laurum (latinizacion) en 1329; Aurie en 1375; Lauria, Laurie en 1401; Laurye en 1559.Lo nom de la comuna es escrit Lauria sobre un document de l'IEO Cantal , e Làuria sobelh diccionari de Cristian Omelhièr, amb una precision sus la prononciacion Làu-ia, çò que deuriá pas laissar de dobtes.

Lo nom de Làuria s'explicariá pel latin laurus, "lo laurièr", amb lo sufixe -ea .

Lussaud (nom francés)
Las fòrmas ancianas son Lupsalt en 1185; Lutssault en 1401; Lupsault en 1535. La grafia delh nom es benleu Lupsaut. Per Lupsault (Charanta), atestat de Lupi Saltu al sègle XI, l'explicacion de Dauzat es lupus, « lop » e saltus, « gòrja, frau, estreit » o « saut »; dona tanben l'exemple de Le Saut-du-Loup, dans la comuna d'Ausac e la Combèla ; mès dins un cas lo luòc es a la cima d'un travèrs, dins l'autre es al pè. Aquela explicacion pòt semblar anecdotica e una autra solucion seriá lo pre-indoeuropèu *lop, « nauçada, pueg » , s'es pas una explicacion de l'inconeissut pel conjectural.

Aulhac o Anlhac 
Vialatge situat au nòrd-oèst de Làuria, benlèu lo siti inicial de la paròcha. Lo nom es citat Auliac sobelh Diccionari topografic del Cantal de 1897 e Anliac sus la mapa IGN. Las fòrmas ancianas son Aulhac, en 1784 e Auliac sobre la mapa de Cassini , a la meima epòca, çò que menariá a la proprietat (antica) d'Aulius, nom latin d'òme, ame'l sufixe -acum , se lo nom es pas un transferiment d'un autre luòc. Aulhac, sus un replanat, es combatut de totes los vents, posicion pus malaisada que Làuria, d'altitud un pauc pus bassa e melhs abricat deu vent de bisa.

Lair (nom francés) 
Las fòrmas ancianas son Mansus de Lerm, en 1375, Lair (mapa de Cassini, a la fin del sègle XVIII), Lers, en 1784 . La grafia es L'Èrm (L'Erm ?) e lo sens es de luòc desèrt, ermitatge quauques còps .

Istòria 
 Lussaud (nom francés) foguèt annexat a Làuria per ordenança reiala delh 14 de julhet 1836 .

Administracion 

 Abans la refòrma cantonala de 2014, aplicada en 2015, la comuna èra del canton de Maciac; es ara del canton de Sant Flor-1.

Demografia 

 1836 : annexion de Lussaud (nom francés)

Demografia de Lussaud (nom francés) 

 Las donadas de la dreita del grafic, plaçadas automaticament, son las de la comuna entèira de Làuria

Luòcs e monuments 
 Gleisa romanica deu sègle XII, amb doàs naus parallèlas, inscrita aus monuments istorics per arrestat deu 1èr de junh 1927.

Personalitats ligadas amb la comuna

Veire tanben

Ligams extèrnes

Nòtas e referéncias

Nòtas

Referéncias

Comuna d'Auvèrnhe (Occitània)
Comuna de Cantal